CELEX: 62012CN0314
Language: lv
Date: 2012-06-29 00:00:00
Title: Lieta C-314/12: Lūgums sniegt prejudiciālu nolēmumu, ko 2012. gada 29. jūnijā iesniedza Oberster Gerichtshof (Austrija) — UPC Telekabel Wien GmbH/Constantin Film Verleih GmbH un Wega Filmproduktionsgesellschaft GmbH

6.10.2012   
            
            
               LV
            
            
               Eiropas Savienības Oficiālais Vēstnesis
            
            
               C 303/12
            
         Lūgums sniegt prejudiciālu nolēmumu, ko 2012. gada 29. jūnijā iesniedza Oberster Gerichtshof (Austrija) — UPC Telekabel Wien GmbH/Constantin Film Verleih GmbH un Wega Filmproduktionsgesellschaft GmbH
   
   (Lieta C-314/12)
   2012/C 303/23
   Tiesvedības valoda — vācu
   
      Iesniedzējtiesa
   
   Oberster Gerichtshof
   
      Lietas dalībnieki pamata procesā
   
   
      Prasītāja: UPC Telekabel Wien GmbH
   
   
      Atbildētājas: Constantin Film Verleih GmbH un Wega Filmproduktionsgesellschaft GmbH
   
   
      Prejudiciālie jautājumi
   
   
               1)
            
            
               Vai Direktīvas 2001/29/EK (1) (turpmāk tekstā — “Direktīva”) 8. panta 3. punkts ir interpretējams tādējādi, ka persona, kura bez tiesību īpašnieka piekrišanas internetā publisko tiesību objektus (Direktīvas 3. panta 2. punkts), izmanto to personu Access-Provider pakalpojumus, kuras piekļūst šiem tiesību objektiem?
            
         
               2)
            
            
               Ja uz pirmo jautājumu atbilde ir noliedzoša:
               Vai reproducēšana personiskai lietošanai (Direktīvas 5. panta 2. punkta b) apakšpunkts) un īslaicīga un papildu reproducēšana (Direktīvas 5. panta 1. punkts) ir pieļaujama tikai tad, ja reproducēšanas paraugs ir ticis likumīgi reproducēts, izplatīts vai padarīts publiski pieejams?
            
         
               3)
            
            
               Ja uz pirmo vai otro jautājumu atbilde ir apstiprinoša un tādējādi attiecībā uz lietotāja Access-Provider atbilstoši Direktīvas 8. panta 3. punktam var izdot tiesas rīkojumus:
               Vai ar Savienības tiesībām un īpaši saskaņā ar tām nepieciešamo lietas dalībnieku pamattiesību izvērtēšanu ir saderīgi Access-Provider vispārīgi (proti, neuzdodot veikt konkrētus pasākumus) aizliegt ļaut saviem klientiem piekļūt konkrētai interneta vietnei, ciktāl tajā tiek publiskota informācija vienīgi vai lielākoties bez tiesību īpašnieku piekrišanas, ja Access-Provider var izvairīties no soda par šī aizlieguma pārkāpumu, ja tas pierāda, ka jau ir veicis visus iespējamos pasākumus?
            
         
               4)
            
            
               Ja uz trešo jautājumu atbilde ir noliedzoša:
               Vai ar Savienības tiesībām un īpaši saskaņā ar tām nepieciešamo lietas dalībnieku pamattiesību izvērtēšanu ir saderīgi Access-Provider uzlikt par pienākumu veikt noteiktus pasākumus, lai saviem klientiem apgrūtinātu piekļuvi interneta vietnei ar prettiesiski publiskotu saturu, ja šo pasākumu veikšanai nepieciešamas ievērojamas pūles, tomēr tos var viegli apiet arī bez īpašām tehniskām zināšanām?
            
         
      (1)  Eiropas Parlamenta un Padomes 2001. gada 22. maija Direktīva 2001/29/EK par dažu autortiesību un blakustiesību aspektu saskaņošanu informācijas sabiedrībā (OV L 167, 10. lpp.).